ਭਾਵਨਗਰ
ਭਾਵਨਗਰ ਭਾਰਤ ਦੇ ਇੱਕ ਰਾਜ ਗੁਜਰਾਤ ਦੇ ਸੌਰਾਸ਼ਟਰ ਖੇਤਰ ਦੇ ਭਾਵਨਗਰ ਜ਼ਿਲ੍ਹੇ ਦਾ ਇੱਕ ਸ਼ਹਿਰ ਹੈ। ਇਸ ਦੀ ਸਥਾਪਨਾ 1723 ਵਿੱਚ ਭਵਸਿੰਘ ਜੀ ਤਖਤ ਸਿੰਘ ਜੀ ਗੋਹਿਲ (1703-1764) ਦੁਆਰਾ ਕੀਤੀ ਗਈ ਸੀ। ਇਹ ਭਾਵਨਗਰ ਰਾਜ ਦੀ ਰਾਜਧਾਨੀ ਸੀ, ਜੋ ਕਿ 1948 ਵਿੱਚ ਭਾਰਤੀ ਸੰਘ ਵਿੱਚ ਰਲੇਵੇਂ ਤੋਂ ਪਹਿਲਾਂ ਇੱਕ ਰਿਆਸਤ ਸੀ। ਇਹ ਹੁਣ ਭਾਵਨਗਰ ਜ਼ਿਲ੍ਹੇ ਦਾ ਪ੍ਰਸ਼ਾਸਕੀ ਹੈੱਡਕੁਆਰਟਰ ਹੈ। ਭਾਵਨਗਰ ਰਾਜ ਦੀ ਰਾਜਧਾਨੀ ਗਾਂਧੀਨਗਰ ਤੋਂ 190 ਕਿਲੋਮੀਟਰ ਦੂਰ ਅਤੇ ਖੰਭਾਤ ਦੀ ਖਾੜੀ ਦੇ ਪੱਛਮ ਵੱਲ ਸਥਿਤ ਹੈ। ਇਹ ਦੁਨੀਆ ਦੇ ਸਭ ਤੋਂ ਵੱਡੇ ਸ਼ਿਪ ਬਰੇਕਿੰਗ ਯਾਰਡ, ਅਲੰਗ ਜੋ ਕਿ 50 ਕਿਲੋਮੀਟਰ ਦੀ ਦੂਰੀ 'ਤੇ ਸਥਿਤ ਹੈ, ਦੇ ਨਾਲ-ਨਾਲ ਬਹੁਤ ਸਾਰੇ ਵੱਡੇ ਅਤੇ ਛੋਟੇ ਪੈਮਾਨੇ ਦੇ ਉਦਯੋਗਾਂ ਦੇ ਵਪਾਰ ਲਈ ਹਮੇਸ਼ਾ ਇੱਕ ਮਹੱਤਵਪੂਰਨ ਸ਼ਹਿਰ ਰਿਹਾ ਹੈ। ਭਾਵਨਗਰ ਪ੍ਰਸਿੱਧ ਗੁਜਰਾਤੀ ਸਨੈਕ 'ਗੰਠੀਆ' ਅਤੇ 'ਜਲੇਬੀ' ਦੇ ਸੰਸਕਰਨ ਲਈ ਵੀ ਮਸ਼ਹੂਰ ਹੈ।